Polisie kry voertuig terug ná kaping | Maroela Media
Die voorval het omstreeks 18:50 in The Reeds plaasgevind. Die kapers het 'n vuurwapen op haar gerig en haar Volkswagen Polo met haar handsak, beursie, selfoon en iPad daarin gesteel. Sy is geskok, maar ongedeerd langs die pad gelos.
Polisiebeamptes van die stasie het gepoog om die voertuig met behulp van 'n sporingstoestel op die iPad op te spoor, maar die toestel se battery was pap en die beamptes moes 'n ander plan maak.
Een van die beamptes het aan Maroela Media gesê hulle weet al uit ondervinding dat baie Polo-voertuie gekaap word, en die meeste kapers neem dié voertuie na Tembisa, suid van Pretoria. "Ons het daar gaan patrollie doen en die voertuig verlate aangetref. Al die slagoffer se besittings is uit die voertuig verwyder," het die beampte gesê.
Niemand is nog in verband met die voorval in hegtenis geneem nie. 'n Kapingsaak word ondersoek.
Jerris · 5 jaar gelede
Dis darem lekker om te lees dat daar nog polisie beamptes is wat hulle werk doen, Knap gedaan!
LAnie · 5 jaar gelede
Ek het nog net goeie dinge v d Wierda brug Polisiestasie gehoor. Dankie vir die manne in blou wat daar werk !!